CELEX: 62019CB0611
Language: bg
Date: 2020-09-03 00:00:00
Title: Дело C-611/19: Определение на Съда (десети състав) от 3 септември 2020 г. (преюдициално запитване от Fővárosi Közigazgatási és Munkaügyi Bíróság — Унгария) — Crewprint Kft./Nemzeti Adó- és Vámhivatal Fellebbviteli Igazgatósága (Преюдициално запитване — Член 99 от Процедурния правилник на Съда — Данък върху добавената стойност (ДДС) — Директива 2006/112/ЕО — Принципи на данъчен неутралитет, на ефективност и на пропорционалност — Право на приспадане на ДДС — Отказ — Измама — Доказване — Верига от подизпълнители)

30.11.2020   
            
            
               BG
            
            
               Официален вестник на Европейския съюз
            
            
               C 414/18
            
         
      Определение на Съда (десети състав) от 3 септември 2020 г. (преюдициално запитване от Fővárosi Közigazgatási és Munkaügyi Bíróság — Унгария) — Crewprint Kft./Nemzeti Adó- és Vámhivatal Fellebbviteli Igazgatósága
      (Дело C-611/19) (1)
      
      (Преюдициално запитване - Член 99 от Процедурния правилник на Съда - Данък върху добавената стойност (ДДС) - Директива 2006/112/ЕО - Принципи на данъчен неутралитет, на ефективност и на пропорционалност - Право на приспадане на ДДС - Отказ - Измама - Доказване - Верига от подизпълнители)
      (2020/C 414/22)
      Език на производството: унгарски
      
         Запитваща юрисдикция
      
      Fővárosi Közigazgatási és Munkaügyi Bíróság
      
         Страни в главното производство
      
      
         Жалбоподател: Crewprint Kft.
      
         Ответник: Nemzeti Adó- és Vámhivatal Fellebbviteli Igazgatósága
      
         Диспозитив
      
      Директива 2006/112/ЕО на Съвета от 28 ноември 2006 година относно общата система на данъка върху добавената стойност, разглеждана във връзка с принципите на данъчен неутралитет, на ефективност и на пропорционалност, трябва да се тълкува в смисъл, че не допуска национална практика, чрез която данъчната администрация отказва на данъчнозадължено лице правото да приспадне данъка върху добавената стойност, платен за получени доставки, с довода, че поведението на данъчнозадълженото лице и на издателя на фактурите съставлява измама, тъй като, първо, договорите им не били необходими за извършването на съответните икономически операции и било възможно да получат правна квалификация, различна от дадената им от тях, второ, този издател използвал, без това да е икономически необходимо или рационално, верига от подизпълнители, някои от които не разполагали с необходимите човешки и материални ресурси, и трето, посоченото данъчнозадължено лице имало лични или организационни връзки с въпросния издател и с един от тези подизпълнители. За да се обоснове такъв отказ, трябва да бъде доказано, но не с предположения, основани на предварително зададени критерии, че същото данъчнозадължено лице е участвало активно в измамата или че е знаело или е трябвало да знае, че тези операции са част от измама, извършена от издателя на фактурите, което трябва да бъде проверено от запитващата юрисдикция.
      
         (1)  ОВ C 95, 23.3.2020 г.